CELEX: 32011D0762
Language: lv
Date: 2011-11-24 00:00:00
Title: 2011/762/ES: Komisijas Īstenošanas lēmums ( 2011. gada 24. novembris ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū rauga beta-glikānus kā jaunu pārtikas produktu sastāvdaļu (izziņots ar dokumenta numuru C(2011) 8527)

26.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 313/41
            
         KOMISIJAS ĪSTENOŠANAS LĒMUMS
   (2011. gada 24. novembris),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū rauga beta-glikānus kā jaunu pārtikas produktu sastāvdaļu
   (izziņots ar dokumenta numuru C(2011) 8527)
   (Autentisks ir tikai teksts angļu valodā)
   (2011/762/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Biothera Incorporated2009. gada 23. septembrī Īrijas kompetentajai iestādei iesniedza lūgumu par rauga beta-glikānu kā jaunas pārtikas produktu sastāvdaļas laišanu tirgū lietošanai dažādos vispārējai lietošanai paredzētos pārtikas produktos, tostarp dzērienos, kā arī uztura bagātinātajos un īpašas diētas pārtikas produktos, izņemot mākslīgos maisījumus zīdaiņiem un mākslīgos papildu ēdināšanas maisījumus zīdaiņiem.
            
         
               (2)
            
            
               Īrijas kompetentā pārtikas vērtēšanas iestāde 2009. gada 23. decembrī izsniedza sākotnējo novērtējuma ziņojumu. Minētajā ziņojumā tā secināja, ka rauga beta-glikānus ir pieļaujams lietot kā jaunu pārtikas produktu sastāvdaļu ar nosacījumu, ka tiek ievērotas produkta specifikācijas un paredzētās lietošanas devas un ka pārtikas produktu klāsts ietver vienīgi tos, kas ir iekļauti pieteikuma dokumentā.
            
         
               (3)
            
            
               Komisija 2010. gada 18. janvārī visām ES dalībvalstīm nosūtīja sākotnējo novērtējuma ziņojumu.
            
         
               (4)
            
            
               Regulas (EK) Nr. 258/97 6. panta 4. punktā noteiktajā 60 dienu laika periodā saskaņā ar minēto noteikumu tika izteikti pamatoti iebildumi pret produkta tirdzniecību.
            
         
               (5)
            
            
               Tāpēc 2010. gada 2. jūlijā notika apspriešanās ar Eiropas Pārtikas nekaitīguma iestādi (EPNI).
            
         
               (6)
            
            
               EPNI “Zinātniskajā atzinumā par “rauga beta-glikānu” kā jaunas pārtikas produktu sastāvdaļas nekaitīgumu” (2)2011. gada 8. aprīlī secināja, ka rauga beta-glikāni ir nekaitīgi, ievērojot ierosinātos lietošanas nosacījumus. EPNI savā atzinumā neaplūkoja nekaitīgumu bērniem līdz pusotra gada vecumam.
            
         
               (7)
            
            
               Pamatojoties uz EPNI zinātnisko novērtējumu un ņemot vērā Eiropas Parlamenta un Padomes 2002. gada 10. jūnija Direktīvu 2002/46/EK par dalībvalstu tiesību aktu tuvināšanu attiecībā uz uztura bagātinātājiem (3), Eiropas Parlamenta un Padomes 2006. gada 20. decembra Regulu (EK) Nr. 1925/2006 par vitamīnu un minerālvielu, un dažu citu vielu pievienošanu pārtikai (4), Eiropas Parlamenta un Padomes 2009. gada 6. maija Direktīvu 2009/39/EK par īpašas diētas pārtikas produktiem (5), Komisijas 1999. gada 25. marta Direktīvu 1999/21/EK par diētisko pārtiku cilvēkiem ar veselības traucējumiem (6), Komisijas 2006. gada 5. decembra Direktīvu 2006/125/EK par apstrādātu graudaugu pārtiku un bērnu pārtiku zīdaiņiem un maziem bērniem (7), tiek atzīts, ka rauga beta-glikāni atbilst kritērijiem, kas noteikti Regulas (EK) Nr. 258/97 3. panta 1. punktā.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Rauga (Saccharomyces cerevisiae) beta-glikānus, kuru specifikācijas norādītas I pielikumā, var laist tirgū Savienībā kā jaunu pārtikas produktu sastāvdaļu, to lietojot tādā veidā un tādās maksimālajās devās, kādas noteiktas II pielikumā, un neskarot Direktīvas 2002/46/EK, Regulas (EK) Nr. 1925/2006 un Direktīvas 2009/39/EK noteikumus.
   2. pants
   Ar šo lēmumu atļauto rauga (Saccharomyces cerevisiae) beta-glikānu nosaukums uz tos saturoša pārtikas produkta etiķetes ir “rauga (Saccharomyces cerevisiae) beta-glikāni”.
   3. pants
   Šis lēmums ir adresēts Biothera Incorporated, 3388 Mike Collins Drive, Eagan, Minnesota, USA, 55121.
   
      Briselē, 2011. gada 24. novembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 43, 14.2.1997., 1. lpp.
   
      (2)  EPNI Vēstnesis 2011; 9(5):2137. (22. lpp.)
   
      (3)  OV L 183, 12.7.2002., 51. lpp.
   
      (4)  OV L 404, 30.12.2006., 26. lpp.
   
      (5)  OV L 124, 20.5.2009., 21. lpp.
   
      (6)  OV L 91, 7.4.1999., 29. lpp.
   
      (7)  OV L 339, 6.12.2006., 16. lpp.
   
      I PIELIKUMS
      
         RAUGA (SACCHAROMYCES CEREVISIAE) BETA-GLIKĀNU SPECIFIKĀCIJAS
      
      
         Apraksts
      
      Beta-glikāni ir sarežģītas struktūras lielmolekulāri (100–200 kDa) polisaharīdi, kas atrodas daudzu raugu un graudaugu šūnu apvalkos. “Rauga beta-glikānu” ķīmiskais nosaukums ir (1-3),(1-6)-ß-D-glikāni.
      Šī jaunā pārtikas sastāvdaļa ir pieejama gan šķīstošā, gan nešķīstošā veidā, atdalīta no Saccharomyces cerevisiae. Nešķīstošie produkti satur vismaz 70 % ogļhidrātu beta-glikānu veidā; šķīstošais produkts satur vismaz 75 % beta-glikānu.
      
         Saccharomyces cerevisiae glikāna šūnas apvalka trešējā struktūra sastāv no ß-1,3 glikozes atlikumu virkņu saitēm, kas sazarotas ß-1,6 vietās, veidojot skeletu, kam caur ß-1,4 saitēm, ß-1,6 glikāniem un dažiem mannoproteīniem ir piesaistīts hitīns.
      
                  Rauga (Saccharomyces cerevisiae) beta-glikānu ķīmiskais sastāvs
               
            
                   
               
               
                  Šķīstošā veidā
               
               
                  Nešķīstošā veidā
               
            
                  Kopējie ogļhidrāti
               
               
                  vairāk par 75 %
               
               
                  vairāk par 70 %
               
            
                  Beta-glikāni (1,3/1,6)
               
               
                  vairāk par 75 %
               
               
                  vairāk par 70 %
               
            
                  Pelni
               
               
                  mazāk par 4 %
               
               
                  mazāk par 5 %
               
            
                  Mitrums
               
               
                  mazāk par 8 %
               
               
                  mazāk par 8 %
               
            
                  Olbaltumvielas
               
               
                  mazāk par 3,5 %
               
               
                  mazāk par 10 %
               
            
                  Tauki
               
               
                  mazāk par 10 %
               
               
                  mazāk par 20 %
               
            
   
      II PIELIKUMS
      
                  Pārtikas kategorija
               
               
                  Lietošanas devas
               
            
                  Direktīvā 2002/46/EK noteiktie uztura bagātinātāji
               
               
                  375 mg
                  (dienas deva pēc ražotāja ieteikuma)
               
            
                  Direktīvā 2009/39/EK noteiktie īpašās diētas pārtikas produkti (PARNUTS), izņemot mākslīgos maisījumus zīdaiņiem un mākslīgos papildu ēdināšanas maisījumus zīdaiņiem
               
               
                  600 mg
                  (dienas deva pēc ražotāja ieteikuma)
               
            
                  Dzērieni uz augļu sulas bāzes
               
               
                  130 mg/100 ml
               
            
                  Dzērieni ar augļu garšu
               
               
                  80 mg/100 ml
               
            
                  Citi dzērieni
               
               
                  80 mg/100 ml (RTD)
                  700 mg/100 g (pulverī)
               
            
                  Graudu batoniņi
               
               
                  600 mg/100 g
               
            
                  Mīkstie cepumi
               
               
                  670 mg/100 g
               
            
                  Sausie cepumi
               
               
                  20 mg/100 g
               
            
                  Brokastu pārslas
               
               
                  670 mg/100 g
               
            
                  Ātri pagatavojamās pilngraudu pārslu biezputras ar augstu šķiedrvielu saturu
               
               
                  150 mg/100 g
               
            
                  Produkti uz jogurta bāzes, svaigie sieri un citi piena deserti
               
               
                  160 mg/100 g
               
            
                  Zupas un sausie zupas maisījumi
               
               
                  90 mg/100 g (RTE)
                  180 mg/100 g (kondensēts)
                  630 mg/100 g (pulverī)
               
            
                  Šokolāde un konditorejas izstrādājumi
               
               
                  400 mg/100 g
               
            
                  Proteīna batoniņi un pulveri
               
               
                  600 mg/100 g
               
            Saīsinājumi: RTD = gatavs dzeršanai; RTE = gatavs ēšanai.